**ИНФОРМАТИВЕН ЛИСТ**

**ФИНАНСИРАЊЕ ДОСТАПНО НА ЛУЃЕ СО ПОПРЕЧЕНОСТ**

Како лице со попреченост, може да имате пристап на Фонд за помош за вработување (Employment Assistance Fund - EAF) за да платите за модификации на работното место и опремата што е потребна за вршење на вашата работа. EAF исто така може да се користи да ја платите помошта што може да ви треба за да најдете и да се подготвите за работа.

Средствата од EAF може да се користат, меѓу другото, за плаќање на:

* модификации на работното место и опремата, како што се помошна (assistive) технологија, електронска и комуникациска опрема;
* апарати за комуникациска технологија;
* Auslan преведување;
* компјутерски софтвер и надградување на софтверот;
* специјализирана поддршка и пакети на обука;
* модификација на работни моторни возила; и
* специјализирана поддршка на луѓе со ментални здравствени состојби или нарушена способност за учење.

За повеќе информации за EAF, одете на интернет страницата www.jobaccess.gov.au или јавете се на советник на JobAccess на 1800 464 800 – повици од мобилни телефони се наплатуваат.